Hayden Panettiere

Hayden Lesley Panettiere (født 1989) er en amerikansk skuespiller. Hun spilte rollen som Claire Bennet i NBC-serien Heroes.

Biografi
Familie
Hayden Panettiere er datter av den tidligere såpeoperaskuespilleren Lesley R. Vogel og brannmannen Alan L. «Skip» Panettiere. Hun har en yngre bror, skuespilleren Jansen Panettiere.

Utdannelse
Panettiere gikk på South Orangetown Middle School i New York til og med 7. klasse. Deretter fikk hun hjemmeundervisning ved siden av arbeidet som skuespiller. Hun har fullført high school, og har ikke studert videre.Celebrity Wonder Hayden's Highschool  |accessdate=2007-11-2

 Karriere
Skuespiller
Barneskuespiller i såpeoperaer og filmer
Da hun var fem år gammel fikk hun en rolle som «Sarah Roberts» i ABCs såpeopera One Life to Live (1994–1997). Fra 1996 til 2000 spilte hun rollen som «Lizzie Spaulding» i CBS-serien Guiding Light. Rollefiguren Lizzie led av leukemi, og serien mottok en spesiell ærespris fra Leukemia and Lymphoma Society for å bringe sykdommen fram i lyset for det amerikanske publikum.

Hayden Panettiere har medvirket i flere kino- og tv-filmer. Hun var stemmen til rollefiguren Dot i Pixars animasjonsfilm A Bug's Life for Disney.A Bug's Life   ,Allmoviephoto.com, Retrieved on 2007-09-25. I tillegg ga hun stemme til Kairi i Kingdom Hearts, en spillserie for PlayStation 2. I Fox-serien Ally McBeal hadde hun en birolle som Ally McBeals datter. Hun hadde også en gjesterolle i TV-serien Malcolm in the Middle, og ulike gjesteroller i Law & Order: SVU. Hun spilte Sheryl Yoast i filmen Remember the Titans. I filmkomedien Bring It On: All or Nothing spilte hun en cheerleader. Hun hadde en birolle som Adelaide Bourbon i filmen Shanghai Kiss.

TV-serien Heroes
I NBC-serien Heroes spiller Panettiere rollen som Claire Bennet, en cheerleader på high school som har superkrefter. Rollen i Heroes har medført at hun har blitt invitert til en rekke science fiction-arrangementer rundt om i verden, deriblant New York Comic-Con og Fan Expo Canada i 2007.

Forbes beregnet at hun tjente to millioner dollar i 2007.

Sanger
Panettiere ble nominert til en Grammy i 1999 for «Best Spoken Word Album for Children» for A Bug's Life Read-Along.

Hun arbeidet i januar 2008 med sin første albumutgivelse som sanger. Opprinnelig ble det opplyst at albumet skulle lanseres den 8. mai 2007, men lanseringen ble utsatt flere ganger. Entertainment Weekly bekreftet senere at albumet ville bli sluppet i 2008.

Hayden Panettiere medvirker på platen med musikken fra filmen Bring It On: All or Nothing, i en duett med med skuespilleren Solange Knowles. Hun spilte også inn en sang med tittelen «Try» i forbindelse med sin rolle i filmen Broen til Terabithia. Hun spilte også inn en sang i forbindelse med filmen Cinderella III: A Twist in Time; sangen hadde tittelen «I Still Believe».

Reklameoppdrag (utvalg)
Hayden Panettiere var elleve måneder gammel da hun medvirket i en reklamefilm for første gang.

I 2006 ble hun frontfigur for hudpleieserien Neutrogena. Skuespillere som Kristin Kreuk, Josie Bissett, Jennifer Love Hewitt, Mandy Moore, Mischa Barton, Gabrielle Union og Jennifer Freeman hadde tidligere vært frontfigurer i Neutrogenas verdensomspennende reklamekampanjer.

Offentlig engasjement
Aktivisme
Panettiere har gjort seg til talsmann for dyrevern. Den 31. oktober 2007 var hun involvert i en konfrontasjon med japanske fiskere, da hun prøvde å hindre deres årlige jakt på delfiner i Taiji, Wakayama. Panettiere padlet ut på et surfebrett sammen med fem andre aktivister fra Australia og  USA (deriblant den tidligere Home and Away-stjernen Isabel Lucas) i et forsøk på å komme frem til en flokk med delfiner og sette dem fri. Konfrontasjonen varte i over 10 minutter, før surferne ble tvunget til å returnere til stranden. De involverte surferne kjørte deretter rett til flyplassen i Osaka og forlot landet for å unngå å bli arrestert av japansk politi. Mange japanere ser på en slik handling som et angrep på deres kultur. Den kooperative fiskerorganisasjonen i Taiji argumenterte med at disse protestene «fortsetter med vilje å forvrenge fakta om fiskeriene» og at aktivistenes agenda var «ikke basert på internasjonal rett eller vitenskap, men på følelser i egen økonomisk vinnings hensikt». Hayden Panettiere hevdet at det var blitt utstedt en arrestasjonsordre på henne i Japan etter demonstrasjonen hun var med på. I november 2007 ble hun tildelt prisen «Compassion in Action Award» fra dyre-aktivistgruppen PETA for hennes forsøk på å stoppe delfin-jakten i Japan.

28. januar 2008 besøkte Panettiere Norges, Japans og Islands ambassader i Washington for å protestere mot landenes hvalfangst; hun leverte også et protestbrev stilet til Norges daværende statsminister Jens Stoltenberg.Kjendis.no: – Har du svømt med hvaler, herr ambassaderåd? , presentert 28. januar 2008

Priser og nominasjoner
Listene under er ikke komplett, se Internet Movie Database – Hayden Panettiere Awards

Saturn Award (Academy of Science Fiction, Fantasy & Horror Films, USA)
 2007 – Vinner – Best Supporting Actress in a Television Program – Heroes

Feature Film Award (Newport Beach Film Festival)
 2007 – Vinner – Acting – Shanghai Kiss

Teen Choice Awards 
 2007 – Vinner – Choice TV Actress: Drama – Heroes
 2007 – Nominert – Choice TV: Breakout – Heroes

Filmografi (utvalg)

 År  Tittel  Rolle  Genre 1994  One Life to Live  Sarah 'Flash' Roberts #3 (1994–1997)  TV, såpe-opera 1996  Guiding Light  Elizabeth 'Lizzie' Spaulding #2 (1996–2000)  TV, såpe-opera 1998  A Bug's Life  Dot  Film, Stemme The Object of My Affection  Mermaid  Film 1999  Too Rich: The Secret Life of Doris Duke  Doris Duke  TV Miniserie Message in a Bottle  Girl on Sinking Boat  Film If You Believe  Unge Susan «Suzie» Stone/Alice Stone, Susan's niese  TV Film 2000  Remember the Titans  Sheryl Yoast  Film Dinosaur  Suri  Film, Stemme 2001–2002  Ally McBeal  Maddie Harrington  TV-serie  2001  Joe Somebody  Natalie Scheffer  Film 2001  Law & Order: SVU  Ashley (episode: Abuse) TV-serie 2001  The Affair of the Necklace  Unge Jeanne St.Rémy de Valois  Film 2002  Kingdom Hearts  Kairi  Videospill 2003  Normal  Patty Ann Applewood  Film 2003–2005  Malcolm in the Middle  Jessica  TV-serie 2004  Lies My Mother Told Me  Haylei Sims  TV film The Dust Factory  Melanie Lewis  Film Raising Helen  Audrey Davis  Film 2004  Tiger Cruise  Maddie Dolan  TV film 2005  Ice Princess  Gen Harwood  Film Racing Stripes  Channing Walsh  Film 2005  Law and Order: Special Victims Unit  Angela Agnelli (Episode: Hooked)  TV-serie  2006  Kingdom Hearts II  Kairi  Videospill The Architect  Christina Waters  Film  Mr.Gibb  Allyson 'Ally' Palmer  Film  Commander in Chief  Stacy (Episode: Wind Beneath My Wing)  TV-serie  Heroes  Claire Bennet TV-series / 2006 - nå  Bring It On: All or Nothing  Britney Allen  Rett på DVD-film 2007 Shanghai Kiss  Adelaide Bourbon  Rett på DVD-film 2008  Fireflies in the Garden   Unge Jane Lawrence  Film 2011  Scream 4   Kirby Reed  Film
Referanser

Eksterne lenker



Kategori:Skuespillere fra USA
Kategori:Personer fra USA av italiensk opphav
Kategori:Personer fra Rockland County i New York
Kategori:Skuespillere innen dataspill